Produkte – Die Kos Vos
Category: Produkte	WEN: EEN-Pot/Pan/Bakplaat deur Mari-Louis Guy en Callie Maritz	September 13, 201611 Comments	Wanneer Mari-Louis Guy en Callie Maritz ‘n nuwe boek bekendstel, neem die koswêreld kennis. EEN-pot/pan/bakplaat is hierdie gewilde broer-en-suster-span se sesde kookboek saam en verskyn tans op die rakke uitgegee deur Human & Rousseau.
Baleia Ekstrasuiwer Olyfolie	April 17, 2016May 27, 2016Leave a comment	Dit is nie aldag dat jy verwag om ‘n premium wynproelokaal op die N2 anderkant Riversdal aan te tref nie. Wat nog te sê van ‘n ekstrasuiwer olyfolieprodusent? Wel, die span van Baleia is een van daai “moet ontdek” tipe produsente. Hulle maak fantastiese wyn, en hulle maak ewe fantastiese olyfolie.
Ek ken lankal reeds die reeks Baleia wyne, maar het onlangs eers hul premium olyfolie ontdek. Die nuwe 500ml bottel is ‘n versnit van Frantoio, Corantina, FS17 en Leccino. Die liggeel/groen kleur van die olie het die kenmerkende reuk van varsgesnyde gras, waarop die geure van groen tamaties, artisjokke, amandels en groen appels volg. Die olie het die klassieke karaktereienskappe van ‘n premium olyfolie – ‘n aangename peperagtige bitterheid en brandsensasie in jou keel nadat jy die olie gesluk het.
Die eerste olyfbome is op die plaas geplant in 2008. Die grond is blykbaar kalsiumryk en naby aan die kus – ideale omstandighede vir olyfbome. Organiese sowel as biologiese boermetodes word ingespan om die omgewing te respekteer en hulle trek die voordeel van ‘n Mediterreense klimaat. Baleia lewer ook vier verskillende geure tafelolywe: gewoon, chillie, knoffel en roosmaryn.
Besoek gerus Baleia se proelokaal buite Riversdal – hulle is tans die enigste wynprodusent in hul area en spesialiseer in Pinot Noir, Chardonnay en Tempranillo.
Kontak: GM en Wynmaker – Abraham de Klerk gm@baleiawines.com
Tel: 028-713 1214